Komolyabb junior karrierjét a svéd másodosztályban kezdte az Östersunds IK-ban 1983–1984-ben. A következő szezont is ebben a csapatban töltötte. 1985–1987 között a svéd IF Björklöven csapatában szerepelt. Ebben az időszakban képviselte országát két junior világbajnokságon és az 1985-ös NHL-drafton a New York Rangers kiválasztotta az első kör hetedik helyén. 1987–1988-ban két mérkőzést játszott az IHL-es Colorado Rangersban és ezután felhívták a Rangersbe ahol aztán majdnem az 1990-es szezon végéig játszott ugyanis ekkor a Minnesota North Starshoz került. A North Starsban 1993-ig játszott és ekkor érte el a legjobb idényét: 74 pontot szerzett. 1991-ben részese volt az elvesztett Stanley-kupa döntőnek. 1993 nyarán a minnesotai gárda átköltözött Dallasba és Dallas Stars néven folytatta tovább a szereplést az NHL-ben. Ö is a csapattal tartott de a szezon közben aláírt a San Jose Sharkshoz. A Sharksban 1997-es idény feléig játszott. Ekkor átkerült a Chicago Blackhawksba. 1997–1999 között hazája bajnokságában szereplő HV71-ben játszott. 1999-ben visszatért az NHL-be a Washington Capitalsba ahol 2002-ig játszott. Utolsó profi idényét a Dallas Starsban töltötte. 2003-ban vonult vissza majd két évre a dallasi csapat másodedzője lett.